ขายฝาก
โดย...ชัตน์วรี(shewarat@hotmail.com)
13 ต.ค. 2559

โดย...ชัตน์วรี([email protected])
โฆษณาติดประกาศ “รับขายฝากบ้าน” ให้บริการคนที่ต้องการใช้เงินด่วน! จะไปเอาบ้านเป็นหลักทรัพย์ค้ำประกันเงินกู้กับธนาคารอาจจะต้องใช้เวลานานและยุ่งยากมากกว่า เพราะธนาคารจะต้องพิจารณาความสามารถการชำระหนี้ของลูกหนี้ แม้ว่าการนำบ้านเป็นหลักทรัพย์ค้ำประกันกับธนาคารจะเสียดอกเบี้ยเงินกู้ 5-8% ซึ่ง ถูกกว่าการขายฝาก ที่จะคิดดอกเบี้ย 15% ต่อปี  
ข้อแตกต่างระหว่าง “การขายฝาก” กับ “การจำนอง” คือ การจำนองนั้นผู้จำนองนำทรัพย์สินของตน เช่น บ้าน ที่ดินไปค้ำประกันหนี้เงินกู้ หากผิดนัดไม่ชำระหนี้ เจ้าหนี้ก็จะฟ้องร้องและบังคับคดียึดทรัพย์ที่นำมาค้ำประกันไว้ แต่การขายฝากเป็นการนำทรัพย์สินไปขายให้แก่คนอื่นภายใต้เงื่อนไขที่ว่า ผู้ขายอาจไถ่ทรัพย์นั้นคืนได้ภายในเวลาที่กำหนดไว้ในสัญญา เช่น บ้าน ที่ดิน ต้องไถ่ภายใน 10 ปี แต่ถ้าเป็นสังหาริมทรัพย์ ต้องไถ่ภายใน 3 ปี หากเกินกำหนดเวลานี้แล้ว กฎหมายถือว่า กรรมสิทธิ์ในทรัพย์สินที่ซื้อขายฝากกันตกเป็นของผู้รับซื้อฝากทันที 
และมีคนจำนวนไม่น้อยที่ต้องถูกยึดบ้านเพราะการ“ขายฝาก”